Document ID: 31983R0946

*****
ΚΑΝΟΝΙΣΜΟΣ (ΕΟΚ) αριθ. 946/83 ΤΗΣ ΕΠΙΤΡΟΠΗΣ
της 21ης Απριλίου 1983
για τροποποίηση του κανονισμού (ΕΟΚ) αριθ. 1573/80 περί καθορισμού των διατάξεων εφαρμογής του άρθρου 5 παράγραφος 2 του κανονισμού (ΕΟΚ) αριθ. 1697/79 του Συμβουλίου περί της εισπράξεως, εκ των υστέρων, εισαγωγικών ή εξαγωγικών δασμών που δεν είχαν απαιτηθεί από τον οφειλέτη, για εμπορεύματα δηλωθέντα για τελωνειακό καθεστώς που συνεπάγεται υποχρέωση καταβολής τέτοιου είδους δασμών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1697/79 του Συμβουλίου της 24ης Ιουλίου 1979 περί της εισπράξεως, εκ των υστέρων, εισαγωγικών ή εξαγωγικών δασμών, που δεν είχαν απαιτηθεί από τον οφειλέτη, για εμπορεύματα δηλωθέντα για τελωνειακό καθεστώς που συνεπάγεται υποχρέωση καταβολής τέτοιου είδους δασμών (1), και ιδίως το άρθρο 10 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1573/80 της Επιτροπής (2) προβλέπει ότι η Επιτροπή πρέπει να λάβει απόφαση για αίτηση που της υποβάλλεται στο πλαίσιο του άρθρου 5 παράγραφος 2 του κανονισμού (ΕΟΚ) αριθ. 1697/79 εντός προθεσμίας τριών μηνών από της ημερομηνίας λήψεως της αιτήσεως·
ότι, η αποκτηθείσα πείρα, αφότου άρχισε να ισχύει ο κανονισμός (ΕΟΚ) αριθ. 1573/80 έδειξε ότι η παρούσα προθεσμία τριών μηνών για λήψη αποφάσεως μπορεί να προκαλέσει σοβαρές δυσκολίες σε ορισμένες περιπτώσεις ιδιαίτερα σύνθετες·
ότι πρέπει να παραταθεί η παρούσα προθεσμία· ότι για να διατηρηθεί η ισορροπία ανάμεσα στα συμφέροντα της διοίκησης και των ενδιαφερομένων, πρέπει, ωστόσο, να περιοριστεί η παράταση αυτή και να οριστεί προθεσμία τεσσάρων μηνών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Ατελειών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 6 δεύτερο εδάφιο του κανονισμού (ΕΟΚ) αριθ. 1573/80 αντικαθίσταται από το ακόλουθο κείμενο:
«Η απόφαση αυτή πρέπει να ληφθεί εντός προθεσμίας τεσσάρων μηνών από την ημερομηνία λήψεως από την Επιτροπή της αιτήσεως που προβλέπεται στο άρθρο 4.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 21 Απριλίου 1983.

Labels: 3
10
2
11